gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4378, del 14-11-2002 (2002/12125)

RESOLUCIÓ d'11 d'octubre de 2002, de la presidenta de l'Institut Valencià d'Investigacions Agràries, per la qual s'adjudiquen cinc beques de formació de titulats de grau mitjà.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12555


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ d'11 d'octubre de 2002, de la presidenta de l'Institut Valencià d'Investigacions Agràries, per la qual s'adjudiquen cinc beques de formació de titulats de grau mitjà. [2002/M12077]
  
Vistes les propostes de les comissions constituïdes per a la selecció dels aspirants a cinc beques de formació de titulats de grau mitjà, convocades per Resolució de 3 de juny de 2002, de la presidenta de l'Institut Valencià d'Investigacions Agràries (DOGV núm. 4.288, de 09.07.2002).
  
En virtut de les atribucions que em conferix la Llei 4/1991, de 13 de març, de creació de l'IVIA com a entitat autònoma de la Generalitat Valenciana, així com el Reglament de l'Institut, aprovat pel Decret 233/1991, de 9 de desembre, del Consell de la Generalitat Valenciana, resolc:
  
Primer
  
Procedir a l'adjudicació de cinc beques de formació de titulats de grau mitjà als beneficiaris titulars i, si escau, als suplents, que figuren en l'annex de la present resolució, per un període inicial d'un any.
  
Segon
  
Les beques comprenen una dotació mensual, inicial, de huit-cents quaranta-un euros i quaranta-dos cèntims (841,42 EUR).
  
L'import total de les beques, que ascendix a la quantitat de cinquanta-mil quatre-cents huitanta-cinc euros i vint cèntims (50.485,20 EUR), es pagarà amb càrrec al capítol IV dels pressupostos de l'IVIA, amb el desglossament següent:
  
Exercici 2002: 8.414,20
  
Exercici 2003: 42.071,00
  
Tercer
  
El període de gaudi de les beques comprén des de l'1 de novembre de 2002 fins al 31 d'octubre de 2003.
  
Quart
  
Els beneficiaris d'estes beques estan obligats al compliment de les especificacions dels annexos I i II de la resolució de convocatòria.
Diari Oficial de la Generalitat Valenciana


Sumari del DOGV 4319, del 22-08-2002 (2002/9081)

RESOLUCIÓ de 29 de juliol de 2002, de l'Institut Valencià de Finances, per la qual s'adjudiquen i s'acorda l'emissió amb data 31 de juliol de 2002, de Pagarés de la Generalitat Valenciana corresponents a la subhasta número 476.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9081


Data del document
:   29-07-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 29 de juliol de 2002, de l'Institut Valencià de Finances, per la qual s'adjudiquen i s'acorda l'emissió amb data 31 de juliol de 2002, de Pagarés de la Generalitat Valenciana corresponents a la subhasta número 476. [2002/X9081]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 476 de Pagarés de la Generalitat Valenciana el passat dia 24 de juliol de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 31 de juliol de 2002, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4240, del 02-05-2002 (2002/4263)

RESOLUCIÓ de 8 de febrer de 2002, de la Universitat Politècnica de València, per la qual es nomena el senyor Israel Quintanilla García, professor titular d'escola universitària de l'àrea de coneixement Enginyeria Cartogràfica, Geodèsia i Fotogrametria, adscrita al Departament d'Enginyeria Cartogràfica, Geodèsia i Fotogrametria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4240

Data del DOGV
:   02-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/4263


Organisme emissor
:   Universitat Politècnica de València

Tipus de document
:   Resolució

RESOLUCIÓ de 8 de febrer de 2002, de la Universitat Politècnica de València, per la qual es nomena el senyor Israel Quintanilla García, professor titular d'escola universitària de l'àrea de coneixement Enginyeria Cartogràfica, Geodèsia i Fotogrametria, adscrita al Departament d'Enginyeria Cartogràfica, Geodèsia i Fotogrametria. [2002/X4263]
  
De conformitat amb la proposta elevada per la Comissió nomenada per a jutjar el concurs convocat per Resolució de 24 d'abril de 2001 d'aquesta Universitat, plaça núm. 52/01, codi 2216 (BOE d'11 de maig de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Israel Quintanilla García, amb número de document nacional d'identitat 26.769.531, professor titular d'escola universitària de la Universitat Politècnica de València, de l'àrea de coneixement Enginyeria Cartogràfica, Geodèsia i Fotogrametria, adscrita al Departament d'Enginyeria Cartogràfica, Geodèsia i Fotogrametria.
  
València, 8 de febrer de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4223, del 08-04-2002 (2002/2712)

Notificació a la senyora Mª Mercedes Martínez-Lacuesta Verde.
-------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2712


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a la senyora Mª Mercedes Martínez-Lacuesta Verde. [2002/F2712]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.1 de la Llei 66/1997, de 30 de desembre, i després d'haver intentat la notificació a l'interessat o al seu representat per dues vegades, sense que haja sigut possible practicar-la per causes no imputables a l'administració tributària, es manifesta, mitjançant el present anunci, que es troben pendent de notificar els actes l'interessat, impost i exercici dels quals s'especifiquen a continuació:
  
NIF/CIF: 46670932-A
  
Cognoms i nom: Mª Mercedes Martínez-Lacuesta
  
Domicili: Verde c/ San Bartolomé 86-3-C, El Campello
  
Procediment imposat: Inici actuacions inspectores i obertura tràmit d'audiència. Impost Successions i Donacions
  
Exercici: 2000
  
En virtut d'això, dispose que els subjectes passius indicats anteriorment, o els seus representants degudament acreditats, hauran de comparéixer en el termini de 10 dies, comptadors des de l'endemà de la publicació d'aquesta resolució en el butlletí oficial que corresponga, de dilluns a divendres, en horari de 09.00 a 14.00 hores, al Servei d'Inspecció de la Direcció Territorial d'Economia i Hisenda, carrer de Churruca, 25, Alacant, a l'efecte de practicar la notificació de l'esmentat acte.
  
Així mateix, s'adverteix als interessats que si no compareixen en l'esmentat termini, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4317, del 20-08-2002 (2002/7874)

Notificació d'anul·lació d'autorització sanitària d'establiments menors, GA-098/02, a Intergandia, SA, i altres.
----------------------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7874


Organisme emissor
:   Conselleria de Sanitat

Tipus de document
:   Anunci

Notificació d'anul·lació d'autorització sanitària d'establiments menors, GA-098/02, a Intergandia, SA, i altres. [2002/X7874]
  
En relació amb les autoritzacions sanitàries que s'allisten a continuació, corresponents a les activitats, les adreces i els titulars que s'indiquen, i vistes les actes d'inspecció de les quals s'indica el número i la data, en què es fa constar que en les instal·lacions s'ha deixat d'exercir l'activitat, se'ls notifica amb aquest anunci que s'han iniciat els expedients perquè el director territorial de Sanitat anul·le l'autorització sanitària i els done la baixa en el cens d'establiments menors per cessament de l'activitat.
  
No obstant això, tenen un termini de 10 dies per a al·legar el que consideren oportú en aquest Centre de Salut Pública de Gandia (c/ duc Carles de Borja, 19, tel. 67 095 00 18). Si transcorre el termini sense cap contestació, es procedirà com s'ha indicat.
Diari Oficial de la Generalitat Valenciana


Sumari del DOGV 4364, del 24-10-2002 (2002/11583)

Informació pública del pla de reforma interior de millora d'ordenació detallada en la subzona UNI-11 El Pinar.
--------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11566


Organisme emissor
:   Ajuntament de Picassent

Tipus de document
:   Anunci

Informació pública del pla de reforma interior de millora d'ordenació detallada en la subzona UNI-11 El Pinar. [2002/X11295]
  
L'alcalde'president de l'ajuntament, per Decret d'Alcaldia núm. 790/2002 de 10.10.02, va acordar:
  
1r. Exposar al públic el pla de reforma interior de millora d'ordenació detallada en la subzona UNI-11 el Pinar, presentat per Rafael Muñoz García, amb R E. 6.187 de 24.7.2002, en el qual s'ha sol·licitat cèdula d'urbanització
  
2n. El tràmit d'informació pública serà de vint dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana. Es podran presentar alternatives tècniques i al·legacions durant el dit període.
  
3r. Remetre avís al domicili fiscal dels que consten al cadastre com a titulars de drets afectats per l'actuació proposada. Així mateix, de conformitat amb l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, practicar notificació a través de la publicació d'anunci en el BOP i al tauler d'edictes d'este ajuntament als possibles interessats desconeguts en el dit procediment.
  
Alhora, per a informació dels interessats a consultar l'expedient, es fa saber que este estarà a disposició del públic de dilluns a divendres, ambdós inclusivament, en horari de 10 a 14 hores, a l'Oficina Tècnica de l'Ajuntament.
Diari Oficial de la Generalitat Valenciana


Sumari del DOGV 4324, del 29-08-2002 (2002/9189)

Informació pública de la protocol·lització del projecte d'urbanització, estudi de seguretat i salut, projecte d'actuació integrada i delimitació de la unitat d'execució SA 3.1 a Xàbia.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9189


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de la protocol·lització del projecte d'urbanització, estudi de seguretat i salut, projecte d'actuació integrada i delimitació de la unitat d'execució SA 3.1 a Xàbia. [2002/A9189]
  
Antonio J. Jiménez Clar, notari del Col·legi de València, districte de Dénia, amb residència a Xàbia, done fe:
  
Que el senyor Jorge Martínez Odriozola, solter, veí de Xàbia, carretera Cap de la Nau, sense número, urbanització La Plaza, número 14, amb document nacional d'identitat 36009816T, actuant en nom i representació de la mercantil Inversiones Inmed, SL, amb domicili a la carretera Cap de la Nau, sense número, urbanització de La Plaza, número 14 i codi d'identificació fiscal número O75815673, m'ha requerit per a la protocol·lització del projecte d'urbanització, estudi de seguretat i salut, projecte d'actuació integrada i delimitació de la unitat d'execució SAL 3.1, al terme de Xàbia (Alacant), d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana i, mitjançant el present edicte, es fa constar:
  
1. Objecte i característiques essencials del programa d'actuació i projecte d'urbanització:
  
Tenen per objecte el desenvolupament d'una parcel·la de 5.058 metres quadrats de superfície bruta, i la creació d'una parcel·la.
  
2. La notaria on estan depositats els documents està situada a Xàbia, carrer Historiador Chabàs, número1, 1r.
  
3. Els exemplars depositats a l'Ajuntament de Xàbia, situat a la plaça de l'Església, número 4, s'identifiquen com a programa d'actuació integrada a la unitat d'execució SAL 3.1 i projecte d'urbanització.
  
4. L'advertiment que, dins del termini de 20 dies comptador des de la publicació de l'últim anunci, qualsevol persona podrà comparéixer a la dita Notaria perquè li siga mostrada l'acta o per a obtindre'n una còpia.
  
5. La possibilitat de consultar a l'Ajuntament de Xàbia les actuacions derivades de la documentació depositada i la de presentar davant d'ell, per a incorporar-les a aquelles, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a executar aquelles, i perquè tinga els efectes oportuns.
Diari Oficial de la Generalitat Valenciana


Sumari del DOGV 4353, del 09-10-2002 (2002/10756)

DECRET 15/2002, de 8 d'octubre, del president de la Generalitat Valenciana, pel qual atorga el Premi de les Lletres de la Generalitat Valenciana al senyor José Albi Fita.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4353

Data del DOGV
:   09-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10336


Data del document
:   08-10-2002

Organisme emissor
:   Presidència de la Generalitat

Tipus de document
:   Decret

Descriptors 

:   * creació artística
    * distinció honorífica
    * literatura

DECRET 15/2002, de 8 d'octubre, del president de la Generalitat Valenciana, pel qual atorga el Premi de les Lletres de la Generalitat Valenciana al senyor José Albi Fita. [2002/10352]
  
El Premi de les Lletres de la Generalitat Valenciana va ser creat pel Decret 32/1986, de 10 de març, del Govern Valencià, modificat pel Decret 247/1991, de 23 de desembre, per a distingir i recompensar aquells autors valencians les obres dels quals s'hagen dedicat preferentment a la creació literària i difusió de la cultura.
  
El senyor José Albi Fita ha dedicat la seua vida al foment de les lletres valencianes. En un doble vessant, tant com a autor d'una important obra poètica, per la quale ha rebut guardons importants, com per la seua ajuda a l'estudi i la difusió de la nostra literatura.
  
Professor d'història de l'art, de literatura i d'història a l'Institut d'Alacant i secretari de publicacions de l'Institut d'Estudis Alacantins, també va dirigir el Teatre de Cambra d'Alacant.
  
Fundador i director de revistes com Cuadernos literarios, Verbo, Cuadernos de crítica literaria, i Anuario de poesía española (ANUPE), ha presidit diverses associacions valencianes d'escriptors i artistes. En esta última faceta ha estudiat amb rigor l'obra de Joan de Joans. És acadèmic de la Reial Acadèmia de Belles Arts de Sant Carles.
  
Per això, a proposta del conseller de Cultura i Educació,
  
DECRETE
  
Article únic
  
Atorgar el Premi de les Lletres de la Generalitat Valenciana al senyor José Albi Fita.
  
València, 8 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
Diari Oficial de la Generalitat Valenciana


Sumari del DOGV 4342, del 24-09-2002 (2002/10672)

CORRECCIÓ d'errades de l'Orde de 19 de juliol de 2002, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià.
------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/07/19/(1)/corrigendum/30787364/dof/vci/html**

### Dades del document

Número de DOGV
:   4342

Data del DOGV
:   24-09-2002

Secció del DOGV
:   I. DISPOSICIONS GENERALS

Número del document
:   2002/10867


Data del document
:   16-09-2002

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * legislació
    * personal contractat
    * treball temporal
    * administració regional

CORRECCIÓ d'errades de l'Orde de 19 de juliol de 2002, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià. [2002/A10119]
  
Advertits errors en l'orde ressenyada, publicada en el Diari Oficial de la Generalitat Valenciana núm. 4.299, de 24 de juliol de 2002, es procedix a practicar les següents correccions:
  
En l'article 2, on diu:
  
«...tot el personal funcionari de carrera i personal laboral fix...»,
  
Ha de dir:
  
«...a les borses d'ocupació temporal corresponents a llocs de treball...»
  
En l'article 4, on diu:
  
«...funcionari de carrera...»,
  
Ha de dir:
  
«...funcionari de carrera o personal laboral fix...»
  
En l'article 5.2, on diu:
  
«...ingrés en l'administració del govern...»,
  
Ha de dir:
  
«...ingrés en l'administració del Govern Valencià que acaben a l'entrada en vigor del Decret 33/1999, de 9 de març, del Govern Valencià»
  
En l'article 10.4, l'últim incís de l'apartat 4 ha de quedar redactat com seguix:
  
«Quan siga procedent, i en substitució dels dits documents, s'aportarà certificat oficial que acredite haver cotitzat en el règim especial o en la mutualitat corresponent.»
  
València, 16 de setembre de 2002.- El conseller de Justícia i Administracions Públiques: Carlos González Cepeda.


Còpia Permalink ELI
Diari Oficial de la Generalitat Valenciana


Sumari del DOGV 4381, del 19-11-2002 (2002/12794)

Notificació a Dinunno-Revsa, SA i altres.
-----------------------------------------

### Dades del document

Número de DOGV
:   4381

Data del DOGV
:   19-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12804


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Dinunno-Revsa, SA i altres. [2002/M12175]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a les persones interessades que a continuació s'expressen la baixa de la inscripció en el Registre de Fabricants i Importadors de Material de Joc de la Comunitat Valenciana i declarar la caducitat de l'autorització que tenien per incompliment del Reglament de Màquines Recreatives i d'Atzar, aprovat pel Decret 155/1998, de 29 de setembre, del Govern Valencià, en no haver sol·licitat la renovació de l'autorització dins del termini establit i en la forma pertinent, acordada per la Comissió Tècnica del Joc en la reunió de 20 de setembre de 2002 a:
  
1. Dinunno-Revsa, SA inscrita amb el número de registre B-251, últim domicili conegut a Castellar del Vallés (Barcelona) passatge Montsià, nau 15. Polígon industrial Can Carne.
  
2. Spinball, SAL inscrita amb el número M-177, últim domicili conegut a Fuenlabrada (Madrid), carrer Gavilán, núm. 22. Polígon industrial Matagallegos.
  
3. J.J. Juegos, SL inscrita amb el numero B-255, últim domicili conegut a Castellar del Vallés (Barcelona) carrer Terra Alta, núm. 3. Polígon industrial Can Carne.
  
4. Sega Amusements Spain, SL inscrita amb el número M-178, últim domicili conegut a Madrid, carrer María de Molina, núm. 4.
  
S'expedix el present edicte per a la notificació a les persones interessades i se'ls comunica que podran interposar recurs d'alçada, previ al contenciós administratiu, davant el conseller d'Economia, Hisenda i Ocupació, d'acord amb el que disposen els articles 107 i següents de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptat a partir de la publicació del present edicte